पाएं अपने शहर की ताज़ा ख़बरें और फ्री ई-पेपरडाउनलोड करें
बांसवाड़ा। लगता है अकेली युवती कहीं भी सुरक्षित नहीं है। अंबापुरा थाना क्षेत्र में अपने गांव शंकरवट जाने के लिए बस के इंतजार में खड़ी युवती को बस ड्राइवर अकेले बैठाकर ले गया और रास्ते में बस रोक कर उसके साथ दुष्कर्म किया। पीडि़ता अंबापुरा बस स्टैंड पर बस का इंतजार कर रही थी। इस दौरान एक मिनी बस का ड्राइवर राजू उसके पास आया और जाने का स्थान के बारे में पूछा। इस पर युवती ने शंकरवट गांव जाने की बात कही।
चालक ने शंकरवट ही जाने की बात कहकर युवती को बैठा लिया और बस को रवाना कर दिया। युवती को संदेह भी हुआ और उसने चालक से बिना सवारियां ही बस रवाना करने का कारण पूछा। इस पर चालक ने कहा, उसे बारात में जाना है। अंबापुरा से महज एक किलोमीटर दूर जाते ही चालक ने बस रोक दी और नीचे उतरकर टायर चैक करने का नाटक किया। इसके बाद बस के अंदर जाकर महिला से दुष्कर्म करने के बाद बस वहीं छोड़कर भाग गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn